open-index/open-wikipedia-markdown huggingface dataset:
Trichogomphus

* Se systematisk inndeling

***Trichogomphus*** er en slekt av biller som hører til gruppen hornbiller i familien skarabider (Scarabaeidae).

## Utseende
Store, blanke, svarte eller mørkbrune biller. Som vanlig hos hornbiller er det stor forskjell mellom kjønnene, hannen har et langt, krumt horn på hodet og pronotum er uthulet foran, med horn langs kanten av uthulingen. Hos denne slekte er det gjerne to par korte, butte horn, ett i midten og ett på sidene, det er også noen som har fem horn på pronotum.
Disse billene er meget kraftig bygde, også til hornbiller å være.

## Utbredelse
Slekten finnes i det sørlige Asia og Indonesia, fra Kina i vest til Papua Ny-Guinea i øst.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842 – 26 slekter
******* Slekten *Trichogomphus* Burmeister, 1847
******** *[[Trichogomphus acuticollis]]* Arrow, 1918
******** *[[Trichogomphus bronchus]]* (Jablonsky, 1785)
******** *[[Trichogomphus dechambrei]]* Dupuis, 2003
******** *[[Trichogomphus excavatus]]* Mohnike, 1874
******** *[[Trichogomphus galeatus]]* Dechambre, 1996
******** *[[Trichogomphus lunicollis]]* Burmeister, 1847
******** *[[Trichogomphus martabani]]* (Guérin-Méneville, 1834)
******** *[[Trichogomphus mongol]]* Arrow, 1908
******** *[[Trichogomphus pistiloides]]* Voirin, 1996
******** *[[Trichogomphus robustus]]* Arrow, 1930
******** *[[Trichogomphus rongi]]* Dechambre & Drumont, 2000
******** *[[Trichogomphus simson]]* Snellen, 1864
******** *[[Trichogomphus vicinus]]* Dechambre, 1995
******** *[[Trichogomphus zangi]]* Sternberg, 1907

## Kilder
* Dynastidae du monde- sjekkliste over artene 

## Eksterne lenker
* Bilder av ''Trichogomphus mongol''
* Coleop-Terra, ''Trichogomphus'', med bilder av hanner av flere arter
* Bilder av ''Trichogomphus simson'', hann 
*
Kulturhavn

**Kulturhavn** er en årlig begivenhet som finner sted på Islands Brygge og Kalvebod Brygge for frivillige foreninger i København.

Kulturhavn fant sted første gang i 2001 i Havneparken på Islands Brygge. Området har siden blitt utvidet til å dekke hele havnearealet avgrenset av Langebro og Bryggebroen på Islands Brygge, Fisketorvet Shoppingcenter og Kalvebod Brygge.

Formålet med Kulturhavn er å gi frivillige foreninger en samlet plattform hvor de kan vise fram sine aktiviteter og eventuelt verve nye medlemmer.

Ca 80 foreningen har vært påmeldt og festivalen har hatt opp mot 100&nbsp;000 gjester.

## Referanser


## Eksterne lenker
* Kulturhavns hjemmeside
Schlachtensee

**Schlachtensee** er en innsjø i bydelen Steglitz-Zehlendorf i Berlin. Innsjøen ligger i utkanten av Grunewald og tilhører den såkalte Grunewaldseenkette. Schlachtensee er med sitt flateinnhold på 421 dekar en av Berlins største innsjøer og er 8,5 meter på det dypeste. Langs den sørlige bredden finnes en park som bærer navnet til forfatteren Paul Ernst.

## Eksterne lenker
* 
* Sauberer Schlachtensee (Informasjonsside til den administrative bydel)
* Schlachtensee / ''Der Grunewald im Spiegel der Zeit''
Komorene (øygruppe)

**Komorene** er ei øygruppe av vulkansk opprinnelse som ligger i den nordlige delen av Mosambikkanalen mellom det nordøstlige Madagaskar og det nordvestlige Mosambik. Tre av øyene i øygruppa utgjør staten Komorene, mens den fjerde tilhører Frankrike.

## Naturgeografi

Det er fire større, og en mengde mindre, øyer på Komorene. De viktigste øyene er Ngazidja eller Grande Comore (1148 km²), Ndzwani eller Anjouan (424 km²), Mwali eller Mohéli (290 km²) og Maore eller Mayotte (374 km²). Øyene har forskjellige navn på komorisk og fransk, den tidligere kolonimaktens språk. Øygruppa har oppstått ved et vulkansk varmepunkt i en prosess som tok til for nesten 8 millioner år siden. Maore (Mayotte) ble dannet for 7,7 millioner år siden og er den eldste og mest eroderte av øyene. Mwali (Mohéli) er 5 million år og Ndzwani (Anjouan) 3,9 millioner år gammel. Den yngste øya er Ngazidja (Grande Comore), som ble til for  år siden og som har en fortsatt aktiv vulkan, Karthala, på 2361 moh.

## Klima
Komorene ligger like sør for ekvator. Klimaet er tropisk. Årstida fra november til april er varm og fuktig. Temperaturen varierer typisk mellom 28 og 32 grader celsius. Fra mai til oktober er været typisk kaldere, mellom 24 og 27 grader celsius, og det er mindre nedbør. 

## Politisk geografi
Politisk er øygruppa delt, der tre av øyene sammen utgjør den selvstendige staten Unionen Komorene, mens den fjerde øya, Mayotte, et fransk oversjøisk departement.

## Referanser
Sandbukta

**Sandbukta** er ei bukt på østsida av Mossesundet, rundt en kilometer nord for Moss sentrum. Østfoldbanens dobbeltspor sørover fra Ski passerer her.
Berre ein hund

***Berre ein hund*** er en norsk dramafilm fra 1975 produsert for TV av NRK. Filmen er basert på en historie publisert i Per Sivles *Sogor*. Filmen ble vist første gang julaften 1975.

Opptakene ble gjort på Stalheim i Voss og de stedene Sivle beskriver i boka.

## Handling
Den handler om bondegutten Per og hans rørende forhold til hunden til en engelsk turist. Båndene mellom gutten og hunden blir sterkere etter at engelskmannen omkommer i fjellene. De voksne forstår ikke det inderlige vennskapet mellom Per og hunden Hall.

## Rolleliste
*Nils Morten Ringheim - *Per*
*Grand Danois-hunden Fero - *Hall*
*Kjell Stormoen - *Engelskmannen*
*Ingeleiv Haugo - *Mor*
*Nils Haugo - *Far*
*Anne og Lene - *Barna*
*Knut Himle - *Salomon dreng*
*Jostein Mæland - *Skysskaren*
*Thor Inge Kristiansen - *Fanten*

## Referanser


## Eksterne lenker
*
Charles Karle

**Charles George Karle** (født 15. mai 1898, død 24. juni 1946) amerikansk roer som deltok i de olympiske leker 1928 i Amsterdam.

Karle vant en olympisk sølvmedalje i roing under OL 1928 i Amsterdam. Han var med på den amerikanske båten som kom på andreplass i firer uten styrmann bak Storbritannia. De andre roerne var William Miller, George Heales og Ernest Bayer.

## OL-medaljer
*  1928  Amsterdam - Sølv i roing, firer uten styrmann  USA

## Referanser


## Eksterne lenker
*
Show Some Respect

**«Show Some Respect»** er en sang skrevet av Terry Britten og Sue Shifrin som ble spilt inn og gitt ut på albumet *[[Private Dancer (1984)|Private Dancer]]* med Tina Turner i 1984. Sangen ble gitt ut på singel i 1985. Singelen kom på 37.-plass på Pop-lista, 41.-plass i New Zealand, 42.-plass i Canada og 50 plass på R&B-lista.

## Referanser
Racingflagg

**Racingflagg** er et signalflagg som benyttes av banefunksjonærer innen motorsport for å formidle viktige meldinger til førerne på banen. Innen FIA-sanksjonerte løp (herunder Formel 1, MotoGP og WTCC) benyttes følgende flagg:

Flaggenes utseende og bruk er regulert under artikkel 2.4 «Signalling», i Appendix H til FIAs «International Sporting Code».

## Referanser
Nederlandsk mesterskap på skøyter enkeltdistanser menn

**Nederlandsk mesterskap på skøyter enkeltdistanser menn** (ofte forkortet til **NK enkeltdistanser menn**) er et årlig enkeltdistansemesterskap på skøyter i Nederland for hver av distansene (500m, 1000m, 1500m, 5000m og 10000m). Det første mesterskapet var 2-delt og ble arrangert i 1987 og ble avholdt på De Uithof i Den Haag (500m, 1000m og 5000m) og på Vechtsebanen i Utrecht (1500m og 10000m). De første mesterne var Menno Boelsma (500m), Bauke Jonkman (1000m), Leo Visser (1500m), Hein Vergeer (5000m) og Robert Vunderink (10000m). Mesterskapet i 1996 var også 2-delt, (men denne gangen på samme arena,) med 500m og 1000m som ble avholdt 3 uker senere. I 1997 var det noe redusert topp deltagelse ettersom det gikk på samme dager som et verdenscup stevne i Davos hvor seks av de bedre nederlandske herrene gikk.

## Medaljevinnere 500 meter

## Medaljevinnere 1000 meter

## Medaljevinnere 1500 meter

## Medaljevinnere 5000 meter

## Medaljevinnere 10000 meter

## Medaljefordeling alle distanser
Oppdatert etter NK enkeltdistanser 2023

## Kilder
*  Uitslagen NK Afstanden Heren fra Schaatsen.nl 
*  Historie NK Afstanden mannen fra Sportstatistieken.nl
*  Broer, Dirk med Martin van der Bij, Jeroen Heijmans, Michiel Jansen, Marnix Koolhaas, Robert Koorneef, Huub Snoep, Gerrit Stevens og Nol Terwindt. *Nederlands Kampioenschappen Hardrijden Langebaan: Complete Uitslagen, 1887-2003*. Hoogland: KNSB, 2003.
Arthur Sulley

**Arthur Lindsay Sulley** (født 8. november 1906, død 7. november 1994) var en britiske roer som deltok i de olympiske leker 1928 i Amsterdam.

Sulley vant en olympisk sølvmedalje i roing under OL 1928 i Amsterdam. Han var styrmann på den britiske åtteren som kom på andreplass bak USA. Roerne på båten var; James Hamilton, Guy Oliver Nickalls, John Badcock, Donald Gollan, Harold Lane, Gordon Killick, Jack Beresford og Harold West.

## OL-medaljer
*  1928  Amsterdam - Sølv i roing, åtter   Storbritannia

## Referanser


## Eksterne lenker
*
Gaetabukta

**Gaetabukta** er ei bukt på vestkysten av Italia og er en del av Det tyrrenske havet. Bukta grenser til neset Circeo i nord, øya Ischia og Napolibukta i sør og De pontinske øyer i vest. Bukta har navn etter den italienske byen Gaeta, romertidens Caieta, som ligger inne i bukta. Volturno er den største elva som munner ut i bukta.

## Referanser


## Eksterne lenker
* The Gulf of Gaeta, Italian National Tourist Board North America
Cesare Rossi

**Cesare Rossi** (født 10. november 1904, død 11. november 1952) var en italiensk roer som deltok i de olympiske leker 1928 i Amsterdam.

Rossi vant en olympisk bronsemedallje i roing under OL 1928 i Amsterdam. Han var med på den italienske båten som kom på tredjeplass i firer uten styrmann bak Storbritannia og USA. De andre roerne var Pietro Freschi, Umberto Bonadè og Paolo Gennari.
  
## OL-medaljer
*  1928  Amsterdam - Bronse i roing, firer uten styrmann  Italia

## Referanser


## Eksterne lenker
*
Slaget ved Palva sund

**Slaget ved Palva sund** var et slag mellom svenske og russiske styrker under finskekrigen 1808-1809.

Etter den svenske seieren i slaget ved Grönvikssund begynte den svenske kongen Gustav IV Adolf å planlegge for en større landstigning på fastlandet. En større nordgående russisk flåtestyrke ble observert ved Palva sund i den finske skjærgården og angrepet av de svenske styrkene. Et intenst slag ble utkjempet mellom de to styrkene og den svenske Skärgårdsflottan ble tvunget til å trekke seg tilbake til Kahiluoto.

De svenske styrkene etablerte en forsvarsstilling ved Kahiluoto og slog daglig tilbake russiske angrep, samtidig ble en svensk styrke på 4 000 mann landsatt ved Lokalax. Disse styrkene avanserte, men møtte stadig sterkere russisk motstand og dro seg tilslutt tilbake og ble evakuert til fartøyene.
Squillacebukta

**Squillacebukta** er ei bukt i Det joniske hav langs kysten av Calabria i Italia. Bukta har navn etter kystbyen Squillace. Squillacebukta strekker seg fra Punta Stilo ved Monasterace i vest til Isola di Capo Rizzuto i øst. Det finnes ikke naturlige havner i bukta, som opp til slutten av 1800-tallet hadde rykte på seg for å være et farlig havstykke for sjøfarende.

I antikken var bukta kjent som *Scylleticus Sinus*, etter byen Scylletium, som den greske geografen Strabon skriver ligger på østkysten av Bruttium,  i det som i dag heter Calabria.

## Referanser
Manhunt

***Manhunt*** er et tredjepersons action-, skrekk- og snikespill. Det ble sluppet til PlayStation 2 i november 2003, og til PC og Xbox i april 2004.

## Handling
I Manhunt inntar spilleren rollen som *James Earl Cash*, en dødsdømt fange som våkner opp fire timer etter at han egentlig skulle dødd av en giftig sprøyte. Det viser seg at en meget innflytelsesrik tidligere Hollywood-regissør ved navn Lionel Starkweather hadde bestukket det lokale rettsvesenet, for å forfalske henrettelsen hans. Han ønsker deretter å bruke James Earl Cash til å produsere filmer, hvor Cash skal drepe medlemmer av forskjellige kriminelle gjenger foran kameraet på en mest mulig brutal måte. Målet er å overleve de neste timene, hvor spilleren må hanskes med blodtørstige psykopater.

## Gameplay
Spillet består av tjue nivåer, samt fire opplåsbare bonus-scener. Underveis må spilleren slå ut fiendtlige gjeng-medlemmer. Mot slutten av hvert nivå blir spillerne gradert basert på deres prestasjoner, og tildelt fra en til fem stjerner. Opplåsbart innhold blir tilgjengelig når spilleren oppnår tre eller flere stjerner på et visst antall nivåer. Man kan få en stjerne for å fullføre et nivå under en viss tid, og en til tre stjerner tildeles basert på brutaliteten i henrettelsene som ble utført i løpet av hvert nivå.

I løpet av spillet kan spillere bruke et bredt utvalg av våpen, inkludert slagvåpen, brekkjern eller kniv. Senere i spillet er skytevåpen tilgjengelig for bruk når henrettelser blir upraktiske. Hvis spilleren blir skadet går dette utover helsen deres, som kan gjenopprettes ved bruk av smertestillende midler. Dette er tilgjengelig på hvert nivå. Spilleren har en viss utholdenhet som tømmes når de løper, men den fylles automatisk opp igjen så lenge spilleren står rolig.

## Referanser


## Eksterne lenker
*
Theodore Collet

**Theodore David Anthony Collet** (født 19. oktober 1901, død 26. april 1984) var en britisk roer som deltok i de olympiske leker 1928 i Amsterdam.

Collet vant en olympisk sølvmedalje i roing under OL 1928 i Amsterdam. Han kom på tredjeplass i singelsculler bak Henry Pearce fra Australia og Kenneth Myers fra USA.

## OL-medaljer
*  1928  Amsterdam - Bronsev i roing, singelsculler  Storbritannia

## Referanser


## Eksterne lenker
*
Salernobukta

**Salernobukta** er ei bukt på kysten av provinsen Salerno i regionen Campania sørvest i Italia. Bukta en av de større i Det tyrrenske hav. Bukta har navn etter byen Salerno, som ligger der elva Irno renner ut i Salernobukta.

Sorrentohalvøya med ytterpunktet Punta Campanella skiller Salernobukta fra Napolibukta i nord. Halvøya er kjent for sitt gode klima, sitt landskap og for byene langs kysten. Amalfi og Positano er blant byene på Amalfikysten på sørsida av Sorrentohalvøya.

## Referanser
Leo Losert

**Leo Losert** (født 31. oktober 1902, død 22. oktober 1982) var en østerriksk roer som deltok i de olympiske leker 1928 i Amsterdam.

Losert vant en olympisk bronsemedalje i roing under Sommer-OL 1928 i Amsterdam. Sammen med Viktor Flessl kom han på tredjeplass i dobbeltsculler bak Paul Costello / Charles McIlvaine fra USA og Joseph Wright / Jack Guest fra Canada.

## OL-medaljer
*  1928  Amsterdam - Bronse i roing, dubbelsculler  Østerrike

## Referanser


## Eksterne lenker
*
Terence O’Brien

**Terence Noel O'Brien** (født 23. desember 1906, død 13. september 1986) var en britiske roer som deltok i de olympiske leker 1928 i Amsterdam.
    
O'Brien vant en olympisk sølvmedalje i roing under OL 1928 i Amsterdam. Sammen med Robert Nisbet kom han på andreplass i toer uten styrmann bak Kurt Moeschter / Bruno Müller Tyskland.

## OL-medaljer
*  1928  Amsterdam - Sølv i roing, toer uten styrmann   Storbritannia

## Referanser


## Eksterne lenker
*
Slaget ved Vasa

**Slaget ved Vasa** fant sted ved Vasa den 24. og 25. juni 1808, mellom svenske og russiske styrker under finskekrigen 1808-1809.

Mens den svenske hovedstyrken var engasjert i slaget ved Nykarleby gjorde en svensk styrke under kommando av oberst Johan Bergenstråhle landstigning ved Vasa for å gjenerobre byen. Fremstøtet skulle støttes ved et tilsvarende angrep fra nord av hovedstyrken under general Carl Johan Adlercreutz, men det skjedde ikke. 

Styrken som hadde blitt landsatt var alt for liten for å kunne overmanne de russiske styrkene ved Vasa og etter harde kamper måtte den svenske styrken trekke seg tilbake og størsteparten klarte å ta seg frem til hovedstyrken i Nykarleby. Oberst Johan Bergenstråhle ble tatt til fange av russerne.
SWAT Global Strike Team

***SWAT Global Strike Team*** er et taktisk skytespill, som ble sluppet på Xbox og PlayStation 2 i desember 2003.
I spillet har du rollen som Mathias Kincaid, en amerikansk kommandør i ledelsen av en liten SWAT-gruppe. Din oppgave er å lede enheten gjennom forskjellige spillmiljø, arrestere mistenkte og redde sivile.
Thea Mørk

**Thea Mørk** (født 5. april 1991 i Oslo) er en norsk tidligere håndballspiller, som spilte for de norske klubbene ,  og , de danske klubbene  og , samt det norske kvinnelandslaget.

## Karriere
### Klubb
Mørk begynte å spille håndball som 5-åring i , sammen med tvillingsøster Nora og storesøster . Moren deres, , var jentenes trener fra de var syv til 16 år.

Som 16-åring flyttet hun til Danmark for å prøve seg som proff og signerte for  sammen med tvillingsøster Nora. Trener Leif Gautestad hentet søstrene til Danmark i 2007, men Thea røk korsbåndet og sidebåndet i påsken samme år og selv om hun var tilbake i april 2008 fikk hun ikke spilletid i 2007/08-sesongen. Ettersom søstrene allikevel var for unge til å spille i Damehåndboldligaen bestemte de seg for å dra hjem til Norge igjen og heller spille for moderklubben .

Foran 2008/09-sesongen meldte hun og begge søstrene overgang til den nyopprykkede Postenligaklubben . Mørk fikk nok en gang en korsbåndskade og fikk ikke spille så mye denne sesongen heller og Njård havnet til slutt på en 9.-plass i deres første eliteseriesesong. Påfølgende sesong spilte Thea uten tvillingsøster Nora for første gang i karrieren, ettersom gikk over til .

Mørk skrev toårskontrakt med  foran 2010/11-sesongen, som ble fornyet våren 2013 med tre nye år. Til tross for at hun pådro seg en skulderskade på landslagssamling i juni 2017, ble hun utnevnt kaptein i Larvik foran 2017/18-sesongen.

12. mars 2018 skrev Mørk under på en treårsavtale med den danske hovedstadsklubben , som akkurat hadde vunnet Damehåndboldligaen 2017/18. Hun ble i klubben til hun 21. desember 2018 bestemte seg for å legge opp.

## Landslag
##### Ungdom (U17)
3. november 2006 debuterte Mørk for Norges ungdomslag i en alder av 15 år og 212 dager. Hun scoret ett mål i debutkampen mot Sverige.

Hun fikk til sammen åtte kamper og 31 mål for ungdomslaget fra 3. november 2006 til 3. mars 2007.

##### Junior (U19)
Mørk har én landskamp for Norges junorlandslag den 30. mars 2010. Kampen mot Sverige endte med 37&ndash;29-seier til Norge og Mørk scoret ett mål.

##### Senior
Etter tre kamper og fire mål på rekruttlandslaget, fikk Mørk sin debut på A-landslaget den 8. oktober 2016, i en kamp Norge vant 28&ndash;23 mot Russland. Dagen etter scoret hun sine to første landslagsmål i en kamp mot Danmark som endte med 31&ndash;19-seier til Norge. Hun endte på 18 A-landskamper og 35 mål.

## Meritter
;Larvik
*5 seriegull: 2011, 2012, 2013, 2014, 2015
*4 NM-gull: 2011, 2012, 2013, 2014
*4 sluttspill: 2011, 2012, 2013, 2014

## Referanser


## Eksterne lenker
*
Paul McDowell

**Paul L. McDowell** (født 17. januar 1905, død 14. august 1962) var en amerikansk roer som deltok i De olympiske leker i 1928 i Amsterdam.
  
McDowell vant en olympisk bronsemedalje i roing under OL i 1928 i Amsterdam. Sammen med John Schmitt kom han på tredjeplass i toer uten styrmann bak Kurt Moeschter / Bruno Müller Tyskland og Robert Nisbet / Terence O'Brien fra Storbritannia.

## OL-medaljer
*  1928  Amsterdam - Bronse i roing, toer uten styrmann  USA

## Referanser


## Eksterne lenker
*
Radisson Blu Royal Hotel (København)

**Radisson Blu Royal Hotel** (også kjent som **SAS-hotellet**') er et hotell som ligger i Hammerichsgade på Vesterbro i København rett ved Tivoli og Københavns hovedbanegård. 

Hotellet er et *[[gesamtkunstwerk]]*; alt fra fasaden til bestikket i restauranten på 20. etasje er tegnet av den danske arkitekten Arne Jacobsen, som også tegnet stolene «Ægget» og «Svanen» til hotellet. Hotellets rom nr. 606 er holdt helt i sin opprinnelige stil og siden forsiktig restaurert. 

Hotellet ble innviet i 1960 og var dengang den første skyskraper i København. Det er en del av den internasjonale Radisson-kjeden.

Bygningen ble fredet i august 2024.

## Referanser
Armand Marcelle

**Armand Marcelle** (født 10. oktober 1905, død 26. desember 1974) var en fransk roer som deltok i de olympiske leker 1928 i Amsterdam.

Marcelle vant en olympisk sølvmedalje i roing under OL 1928 i Amsterdam. Sammen med sin bror Edouard Marcelle og Henri Préaux kom han på andreplass i toer med styrmann bak Østerrike.

## OL-medaljer
*  1928  Amsterdam - Sølv i roing, toer med styrmann  Frankrike

## Referanser


## Eksterne lenker
*
Aesalinae

* se systematisk inndeling

**Aesalinae** er en underfamilie av biller som hører til familien hjortebiller (Lucanidae) i gruppen skarabider (Scarabaeoidea). De lever i løvskog. De ligner ikke på typiske hjortebiller, men er ganske små uten spesielt store kjever. Det er funnet én art i Norden, men ikke i Norge.

## Utseende
Ganske små (gjerne 5-7 millimeter), brede, mørke hjortebiller.  Kroppen er tett punktert og matt, kjevene ikke spesielt store. Artene kan ikke forveksles med noen andre hjortebiller, men kan overflatisk ligne på visse knokkelbiller (Trogidae) og gjødselbiller (Scarabaeinae). Den kjennes lett fra disse på de lengre og slankere antennene, typisk for hjortebiller.

## Levevis
Larven utvikler seg i død ved. Larveutviklingen  kan ta tre år.

## Utbredelse

## Systematisk plassering
De to slektene her plassert i underfamilien Nicaginae har tradisjonelt vært regent til Aesalinae.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien Aesalinae MacLeay, 1819
****** Stammen Aesalini
******* Slekten *[[Aesalus]]* Fabricius, 1801 – 12 arter, i Nord-Europa:
******** *[[Aesalus scarabaeoides]]* (Panzer, 1794)
******* Slekten *[[Cretaesalus]]* Nikolajev, 1993 - utdødd
******* Slekten *[[Echinoaesalus]]* Zelenka, 1993 - 7 arter
******* Slekten *[[Lucanobium]]* Howden & Lawrence, 1974 – én art
******* Slekten *[[Himaloaesalus]]* Huang & Chen, 2013 - 5 arter 
******* Slekten *[[Trogellus]]* Paulsen, 2013 -11 arter
******* Slekten *[[Strabaesalus]]* Paulsen, 2018 - 3 arter
******* Slekten *[[Zelenkaesalus]]* Krikken, 2008 - 6 arter
****** Stammen Ceratognathini Sharp, 1899 - kan også plasseres i Nicaginae
******* Slekten *[[Ceratognathus]]* Westwood, 1838
******* Slekten *[[Hilophyllus]]* Paulsen & Mondeca, 2006 – 3 arter
******* Slekten *[[Holloceratognathus]]* Nikolaev, 1998 – 3 arter
******* Slekten *[[Mitophyllus]]* Parry, 1843 – 14 arter
****** Stammen Nicagini LeConte, 1861 - eventuelt som en egen underfamilie, Nicaginae
******* Slekten *[[Nicagus]]* LeConte, 1861
******* Slekten *[[Protonicagus]]* Cai, Yin, Liu & Huang, 2017 - utdødd

## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Fauna Europaea Web Service Version 2.4 (2011) Utbredelsesdatabase for europeiske dyr 

## Eksterne lenker
*
Vinterligaen

**Vinterligaen** er en vinterturnering i fotball for jenter og gutter på ungdomstrinnet, fra klubber i Asker, Bærum, Oslo og områder rundt.

Turneringsperioden er fra november til mars, med cirka 70 lag, 30 klubber og 1000 deltakere.

Arrangør er Askerbøringene Idrettslag

## Historie
Ved starten i 2009 deltok 8 klubber i J13-klassen, alle fra Asker. Siden har turneringen øket til flere årsklasser, og med deltakerklubber fra Akershus, Buskerud og Oslo.

Klubber som har deltatt i Vinterligaen.

## Eksterne lenker
*
Drivstofftank

**Drivstofftank** er en beholder for drivstoff, som pumpes inn til en motor. Det er oftest ett eller flere filter montert mellom tanken og pumpen, for å stoppe urenheter fra å tette pumpen.

Drivstofftanken på en bil er som regel montert bak under bilen. Man fyller drivstoff på tanken gjennom påfyllingsluken, som er tettet med et tanklokk. På lastebiler er tanken som oftest montert på siden.

Til små påhengsmotorer er ofte drivstofftanken integrert i motoren, men på større er den løs grunnet større drivstofforbruk. Disse var i starten laget av stål, men grunnet vekt og rustproblemer lages de nå som oftest i plast. På større båter med innebygget motor er drivstofftanken bygget fast i båten.

På enkelte fly har man i tillegg til interne drivstofftanker også eksterne drivstofftanker, som kan slippes når de er tomme, såkalte dropptanker. Disse blir brukt når man skal fly ekstra langt. Enkelte fly har også mulighet for å fylle drivstoff i luften i fart.

På motorsykler og mopeder er drivstofftanken plassert på rammen mellom styret og setet. Her fyller man drivstoff direkte inn i tanken.
Francois de Coninck

**François de Coninck** (født 9. august 1902) var en belgisk roer som deltok i de olympiske leker 1928 i Amsterdam.

Coninck vant en olympisk bronsemedalje i roing under OL 1928 i Amsterdam. Sammen med Léon Flament og Georges Anthony kom han på tredjeplass i toer med styrmann bak Østerrike og Frankrike.

## OL-medaljer
*  1928  Amsterdam - Bronse i roing, toer med styrmann  Belgia

## Referanser


## Eksterne lenker
*
Gibboryctes

* Se systematisk inndeling

***Gibboryctes*** er en slekt av biller som hører til gruppen hornbiller i familien skarabider (Scarabaeidae).

## Utseende
Store og brede, svarte biller. Hannen har et langt, ugrenet, krumt horn på hodet, som er bredt og trekantet, pronotum er bredt uthulet foran, men har ingen tenner eller horn langs kanten av gropa. Kjevene (mandiblene) stikker tydelig fram foran. Forleggen (protibia) har fire tenner på utsiden. Som vanlig hos hornbiller mangler hunnen hornet som hannen har.

## Levevis
Ingenting er kjent om biologien til disse billene, som tilsynelatende er ganske sjeldne. De voksne er trolig nattaktive.

## Utbredelse
Slekten er utbredt i Sør-Amerika, én art når nord til Panama.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842 – 26 slekter
******* Slekten *Gibboryctes* Endrödi, 1974
******** *[[Gibboryctes acuminatus]]* Endrödi, 1978
******** *[[Megasoma bollei|Gibboryctes bollei]]* Dechambre, 2006 - nå flyttet til slekten *[[Megasoma]]*
******** *[[Gibboryctes gracilicornis]]* (Prell, 1912)
******** *[[Gibboryctes szelenyi]]* Endrödi, 1974
******** *[[Gibboryctes waldenfelsi]]* (Endrödi, 1977)

## Kilder
* Dynastidae du monde- sjekkliste over artene 
* Generic Guide to New World Scarabaeoidea – ''Gibboryctes''

## Eksterne lenker
* Tegning av ''Gibboryctes waldenfelsi'' 
* Foto av ''Gibboryctes waldenfelsi'' 
*
UNAMA

**United Nations Assistance Mission in Afghanistan** (UNAMA) er en politisk FN-operasjon vedtatt av FNs sikkerhetsråd den 28. mars 2002 ved resolusjon 1401. UNAMA har som mandat å hjelpe til med å etablere varig fred og utvikling i Afghanistan. Den er engasjert i en rekke tiltak av humanitær og politisk karakter, fra humanitær bistand, over hjelp til valgavvikling og til rådgiving om fredsprosessen i landet. Operasjonen er politisk og rår, til forskjell fra FNs fredsbevarende styrker, ikke over bevæpnet militærpersonell.

Hovedkvarteret ligger i Kabul. UNAMA har åtte regionalkontor og 15 provinskontor. Operasjonen ledes av FNs spesialutsending til Afghanistan, som siden 2010 er Staffan de Mistura. Før dette var posten fra mars 2008 besatt av Kai Eide.

## Eksterne lenker
* UNAMA, offisielt nettsted
* Iselin Hebbert Larsen: *[http://www.nupi.no/content/download/12005/118516/version/5/file/SIP-03-10-NUPI+Report-Hebbert+Larsen.pdf UNAMA in Afghanistan. Challenges and Opportunities in Peacemaking, State-building and Coordination]*, NUPI-rapport, 2010
Norges gamle Love

**Norges gamle Love** (NgL) er en historisk kildesamling av norske lover fra de eldste tider frem til 1536. Serien består av to «rekker», den første i 5 bind utgitt mellom 1846 og 1895 dekker lover fra de eldste tider frem til 1387. «Anden række» av serien blir i dag utgitt av Kjeldeskriftavdelingen og består av fire bind som dekker perioden fra 1380 til 1536.

Initiativet til å begynne å samle å utgi norske kildeskrifter kom bl.a fra Gregers Fougner Lundh som i 1829 utga Bergens gamle Bylov. I 1830 søkte han stortinget om penger til å utgi enten et diplomatarium, som senere ble til Diplomatarium Norvegicum, eller en utgave av de gamle norske lovene. Stortinget prioriterte i første omgang lovene og bevilget 1.500 spesi-daler over 3 år, dette var ikke nok og man fikk derfor også tilskudd fra Det Kongelige Norske Videnskabers Selskab.

Det praktiske arbeidet med samling og avskrift av kildene ble gjort av Rudolf Keyser og P. A. Munch i København og i Stockholm i årene 1835-37. De tok så opp igjen arbeidet i 1844 etter at det hadde blitt liggende med dårlig fremdrift hos en komite i årene i mellom. I 1845 bevilget stortinget penger til trykkingen, og man kunne utgi første bind.

Verket er i fem bind:
* Bind 1. Gamle Norske Lover eldre enn 1263. R. Keyser og P. A. Munch, Christiania 1846.
* Bind 2. Fra 1263 til 1280. R. Keyser og P. A. Munch, Christiania 1848.
* Bind 3. Fra 1280 til 1387. R. Keyser og P. A. Munch, Christiania 1849.
* Bind 4. Supplement samt håndskriftbeskrivelser med facsimilier. Gustav Storm, Christiania 1885.
* Bind 5. Supplement og facsimiler samt glossarium med register. Gustav Storm og Ebbe Hertzberg, Christiania 1895.

## Eksterne lenker

* http://no.wikisource.org/wiki/Norges_gamle_Love_1 – Første bind i Wikisource
* https://www.nb.no/items/b419b872fcc894b62c83d3cce5adc488?page=0 - Første bind fra Nasjonalbiblioteket.
* https://www.nb.no/items/3a4de5f5debbd05df6f9a4895bd4fffa?page=0 - Andre bind fra Nasjonalbiblioteket.
* https://www.nb.no/items/219bc24c1c8da5bfb54deae8794cf4b3?page=0 - Tredje bind fra Nasjonalbiblioteket.
* https://www.nb.no/items/6a07c7a81bb79d39e73ddb08d79a254c?page=0 - Fjerde bind fra Nasjonalbiblioteket.
* https://www.nb.no/items/b71ee3c7afbefaf415234523f2f2dcc2?page=0 - Femte bind fra Nasjonalbiblioteket.
Lampriminae

* *[[Dendroblax]]*
* *[[Homolamprima]]*
* *[[Lamprima]]*
* *[[Phalacrognathus]]*
* *[[Streptocerus]]*

**Lampriminae** er en underfamilie av biller som hører til familien hjortebiller (Lucanidae) i gruppen skarabider (Scarabaeoidea). De lever i løvskog. Denne artsfattige gruppen finnes bare på den sørlige halvkulen.

## Utseende
Middelsstore til store (15-70 millimeter) hjortebiller. Det mest slående trekket ved disse artene er deres glinsende, metalliske farger. Som hos de fleste hjortebiller har hannene mer eller mindre sterkt forstørrede kjever (mandibler). Hos denne gruppen er kjevene gjerne buet oppover. Pronotum er høyt hvelvet. Antennene er forholdsvis korte.

## Utbredelse
Denne underfamilien finnes bare på den sørlige halvkulen. Det er én art i det sørligste Sør-Amerika, én på New Zealand, én på Ny-Guinea, de øvrige artene lever i eller på øyene rundt Australia.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien Lampriminae
****** Slekten *[[Dendroblax]]* White, 1846 – én art
****** Slekten *[[Homolamprima]]* MacLeay, 1885 – én art
****** Slekten *[[Lamprima]]* Latreille, 1806 – 8 arter
****** Slekten *[[Phalacrognathus]]* MacLeay, 1885 – én art
****** Slekten *[[Streptocerus]]* Fairmaire, 1850 – én art

## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Fauna Europaea Web Service Version 2.4 (2011) Utbredelsesdatabase for europeiske dyr 

## Eksterne lenker
*
Thermaikosbukta

**Thermaikosbukta** er ei bukt i Egeerhavet like sør for prefekturet Thessaloniki i Hellas, øst for Pieria og Imathia, og vest for Khalkidiki. Bukta har en lengde på 100 km og er på det breieste 65 km. I nordøst er den smalere og danner Salonikibukta på rundt 16 ganger 8 km. Byen Thessaloniki ligger innerst i bukta.

Bukta er oppkalt etter den antikke byen Therma, som lå ved kysten av bukta.

Landskapet rundt bukta er fjell- og myrlendt. Elva Gallikos renner ut i Salonikibukta, mens Pineios, Aliákmon og Axios munner ut i Thermaikosbukta. Loudias er regulert til kanal.

På Pieríasletta i vest ligger byen Kateríni med havna Paralía. Nord for Paralía finnes det saltsletter. I 1937 sto en skipskanal over Kassandra-halvøya i øst ferdig. Den forbinder Thermaikosbukta med Kassandrabukta.

## Referanser
Kobberslangen

**Kobberslangen** eller **Nehusjtan** (av hebraisk *nahash*, «slange» og *nehoshet*, «bronse»), også skrevet **kopperslangen** og **Nehustan**, var en magisk kultgjenstand som er omtalt i jødenes *[[Tanakh]]*, en religiøs tekstsamling som tilsvarer *[[Det gamle testamentet]]* i Bibelen. Gjenstanden var formet som en slange og laget av israelittenes profet Moses på befaling av Jahve, jødenes gud. «Bronseslangen» skulle hjelpe israelsfolket mot dødelige «serafslanger» som Gud hadde sendt for å straffe ulydighet blant folket på deres vandring gjennom ørkenen. 

I Fjerde Moseboks 21. kapittel fortelles om en dramatisk hendelse under israelittenes angivelig 40 år lange vandring etter flukten fra fangenskapet i Egypt, gjennom Sinaiørkenen til det lovede landet i Kanaan. Fordi folket klagde over vanskelige forhold i ødemarken og satte seg opp mot Moses og Gud, sendte Gud giftslanger for å straffe dem. Flere ble drept, og menneskene angret sin synd mot den overvektige guddommen. Da Moses så gikk i forbønn for sitt ulydige folk, beordret jødenes gud at profeten skulle lage en kobberslange og sette den på en stang. Alle som festet blikket på slangefiguren, frisknet til og reddet livet.

Det er påfallende at kobberslangen tilskrives Moses, og at det innenfor rammene av det deuteronomistiske historieverk har vært mulig å knytte den store folkeføreren til en slangekult, dvs. avgudsdyrkelse. I Krønikebøkene omtales ikke Nehusjtan med ett ord. Ettersom slangebildet ikke nevnes før 4. Mosebok, er det ukjent når slangekulten ble introdusert i Jerusalem. Mest trolig er den kommet under en av de synkretistiske kongene som kom på tronen etter kong Salomo.

Ifølge Andre Kongebok renset kong Hiskia av Juda (Esekias) Judas helligsteder for alt som stammet fra den kanaanittiske fruktbarhetsreligion: «*Han nedla offerhaugene og sønderslo billedstøttene og hugg [[Astarte]]-bildet i stykker og knuste den kobberslange Moses hadde gjort; for like til den tid hadde Israels barn brent [[røkelse]] for den; de kalte den Nehusjtan.*» Israelittene høres her ut til å ha hatt tradisjon for å tilbe slangeskulpturen. Kong Hiskias' utrenskning var dermed ikke bare en protest mot påvirkning fra assyrerne, men like mye en reform av kultlivet tilbake til skikkene fra nomadetidens Jahve-dyrkelse. Det er rimelig å anta at profetenes krets kan ha vært pådrivere i dette, som er et tidlig eksempel på «billedstorming» motivert av forbudet mot bilder og avgudsdyrkelse.

I Johannesevangeliet står at Jesus - som iblant omtalte seg selv i tredje person som «Menneskesønnen» - i en samtale med Nikodemus sammenliknet kobberslangen med seg selv: «*- likesom Moses opphøyet slangen i ørkenen, således skal Menneskesønnen opphøyes, for at hver den som tror på ham, skal ha [[evig liv]]*».

Også Moses' magiske vandringsstav etter broren Aron er knyttet til en mektig slangefigur: Da brødrene ba farao om å la jødene forlate Egypt, omskapte deres gud staven til en stor slange som slukte slangene som faraos egne trollmenn hadde tryllet frem.

## Referanser


## Se også
* Ikonoklasme, billedødeleggelser
* Avgudsdyrkelse

## Eksterne lenker

*
Ceratoryctoderus

* Se systematisk inndeling

***Ceratoryctoderus*** er en slekt av biller som hører til gruppen hornbiller i familien skarabider (Scarabaeidae).

## Utseende
Store (40-60 millimeter), mørkbrune biller, kroppen nokså matt og forholdsvis avlang til hornbiller å være. Hannen er vanligvis mye større enn hunnen, og har horn på hodet og en dyp, U-formet uthuling av pronotum som i midten når nesten tilbake til roten. Hodet har to korte horn eller et bredt som er kløvet i spissen, på pronotum er det en eller to brede tenner på hver side av uthulingen.
Forleggen (protibia) har tre tenner på utsiden.

## Utbredelse
Slekten forekommer i alle fall på Sulawesi.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842 – 26 slekter
******* Slekten *Ceratoryctoderus* Arrow, 1908
******** *[[Ceratoryctoderus armatus]]* Dechambre, 2001
******** *[[Ceratoryctoderus borchmanni]]* Endrödi, 1959
******** *[[Ceratoryctoderus candezei]]* (Snellen van Vollenhoven, 1866)
******** *[[Ceratoryctoderus mototanii]]* Yamaya, 2011

## Kilder
* Dynastidae du monde- sjekkliste over artene 

## Eksterne lenker
* Bilder av *Ceratoryctoderus armatus*: https://web.archive.org/web/20060520230036/http://www.insect-sale.com/kr/photo.asp?photo=Ceratoryctoderus-armatus
* Bilder av *Ceratoryctoderus candezei*: http://beetlespace.wz.cz/Ceratoryctoderus_candezei.html og http://www6.plala.or.jp/kabuichi/hyohon/SoutheastAjia/hyohon-c-candezei.htm
*
Demonstrasjonen i Mazar-i-Sharif 1. april 2011

**Demonstrasjonen i Mazar-e Sharif 1. april 2011** var en demonstrasjon som ble holdt i Mazar-e Sharif i Afghanistan den 1. april mot den amerikanske pastor Terry Jones sin brenning av Koranen. Demonstrasjonen startet i den blåe moskeen i Mazar-e Sharif, og resulterte i at en menneskemengde banet seg adgang til UNAMA-kontoret, tilhørende FN, i Mazar-e Sharif. Flere ansatte (inkludert sikkerhetsvakter) og demonstranter ble drept og/eller skadd. Blant de drepte ansatte var norske Siri Skare.

Taliban nektet ansvar for drapene.

Et svensk dokument som NRK Brennpunkt har fått tilgang til, viser at USAs konsulat i Mazar-e Sharif opprinnelig var målet, men at USA sendte inn afghanske agenter til å avlede demonstrasjonen for å hindre at konsulatet ble angrepet og få demonstrantene til å angripe FN-kontoret i stedet.

## Referanser
Podischnus

* Se systematisk inndeling

***Podischnus*** er en slekt av biller som hører til gruppen hornbiller i familien skarabider (Scarabaeidae).

## Utseende
Store, mørke biller. Denne slekten har en forholdsvis avlang kroppsform. Hannene varierer mye i størrelse og størrelsen på hornene er sterkt avhengig av dette (allometrisk vekst). Små hanner kan ligne mye på hunner, mens store hanner har et langt, krumt horn på hodet og en dyp uthuling av den fremre delen av pronotum, på toppen et bredt, firkantet framspring. Forleggen (protibia) har fire tenner, kjevene (mandiblene) to tenner.
## Levevis
Larvene lever i jorda av organisk materiale. De voksne billene, som er nattaktive, spiser trolig på store, enfrøbladete planter.

## Utbredelse
Slekten er utbredt i Sør-Amerika, én art går nord til det sørlige Mexico.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842 – 26 slekter
******* Slekten *Podischnus* Burmeister, 1847
******** *[[Podischnus agenor]]* (Olivier, 1789)
******** *[[Podischnus oberthuri]]* Sternberg, 1907
******** *[[Podischnus sexdentatus]]* (Taschenberg, 1870)

## Kilder
* Generic Guide to New World Scarab Beetles – ''Podischnus''
* Dynastidae du monde- sjekkliste over artene 

## Eksterne lenker
* Bilde av ''Podischnus'' sp., hunn 
* Bilder av ''Podischnus agenor'', hann
*
Lietzensee

**Lietzensee** er en liten innsjø i ortsteil Charlottenburg i bydelen Charlottenburg-Wilmersdorf i Berlin. Innsjøen har et flateinnhold på 65 dekar og den omkringliggende *Lietzeseepark* er 101 dekar. Parken ble anlagt mellom 1918 og 1920 av hagedirektør Erwin Barth. Lietzesee er en del av tunneldalen og rekreasjonsområdet Grunewaldseenkette.


Fil:Charlottenburg LietzenseeTerrassen.jpg|Terrassene. 
Fil:Frozen Lietzensee.jpg|Islagt Lietzensee.


## Eksterne lenker
*
Lala Sjöqvist

**Lala Valborg Sjöqvist** (født 23. september 1903 i Nybro, død 8. august 1964 i Rockneby) var en svensk stuper som deltok i de olympiske leker 1928 i Amsterdam.

Sjöqvist vant en olympisk bronsemedalje i stuping under OL 1928 i Amsterdam. Hun kom på tredjeplass i tårnstup for damer bak Elizabeth Pinkston-Becker og Georgia Coleman begge fra USA.

Hun var søster av stuperen Ingeborg Ingers.

## OL-medaljer
*  1928  Amsterdam - Bronse i stuping, tårnstup damer  Sverige

## Referanser


## Eksterne lenker
*
Slaget ved Kokonsaari

**Slaget ved Kokonsaari** fant sted 11. juli 1808, under finskekrigen mellom Sverige og Russland. De russiske styrkene vant og major Otto von Fieandts styrker fortsatte sin retrett mot nordøst.

Major Otto von Fieandts styrkers oppgave var å holde forbindelsen mellom general Klingspors og oberst Sandels styrker, men etter kampene ved Lintulaks den 3. juni måtte de trekke seg tilbake. Den 8. juni erobret de store mengder proviant fra styrkene underlagt den russiske generalen Nikolaj Rajevskijs kvarter i Perho men etter å ha gått i forsvarsstilling ved Kokonsaari ble de den 11. juni angrepet av en overlegen russisk styrke og måtte fortsette retretten.
Bertel Broman

**Bertel Axel Hjalmar Broman** (født 21. august 1889 i Helsingfors, død 11. mai 1951 i Helsingfors) var en finsk seiler som deltok i de olympiske leker 1928 i Amsterdam.

Broman vant en olympisk bronsemedalje i seiling under OL 1928 i Amsterdam. Han kom på tredjeplass i 12 fots jolle bak Sven Thorell fra Sverige og Henrik Robert fra Norge. Seilasene ble gjennomført på Zuiderzee i perioden 2. til 9. august 1928.

## OL-medaljer
*   1928  Amsterdam - Bronse i seiling, jolle 12 fot  Finland

## Referanser


## Eksterne lenker
*
Hanetaarnet (København)

**Hanetaarnet** oppført under Christian III omkring 1523, lå mellom Nørreport og Jarmers Gab (hvor Jarmers Tårn siden ble oppført), utenfor Larslejsstræde. 

Tårnet skulle inngå i en rekke nye festningsverker for bedre å kunne beskytte København mot inntrengere fra landsiden. Siden ble tårnet tildekket, for i 1874 igjen å bli frilagt ved *Hahns Bastion*, i forbindelse med nedrivingen av Nørrevold. Nedbrudt i 1878 og helt fjernet i 1915.

## Eksterne lenker
* Fleischer, Jens: ''Kulturhistorisk opslagsbog med turforslag''
Walrus-klassen

**Walrus-klassen** er en nederlandsk ubåt-klasse i bruk hos Den nederlandske marinen. De 4 ubåtene i klassen er pr. 2011 de eneste aktive ubåtene i Den nederlandske marinen. Alle fartøyene er oppkalt etter sjøpattedyr.

## Kilder
*

## Eksterne lenker

* www.dutchsubmarines.com
Coelosis

* Se systematisk inndeling

***Coelosis*** er en slekt av biller som hører til gruppen hornbiller i familien skarabider (Scarabaeidae).

## Utseende
Store, mørkfargede biller, disse artene har en nokså bred kroppsform. Dom vanlig hos hornbiller er det stor forskjell mellom kjønnene, hannene er større og har et horn på hodet og en stor uthuling foran på pronotum, i overkant av denne med to brede framspring eller tenner. Ellers kan denne slekten kjennes på at kjevene er tre-tannede, forleggen (protibia) har tre tenner, og at dekkvingene har tydelige punktrekker.

## Levevis
De voksne billene er nattaktive og kommer gjerne til lys. Ellers er lite kjent om biologien deres.

## Utbredelse
Slekten lever i Sør-Amerika, en art går nord til Mellom-Amerika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842 – 26 slekter
******* Slekten *Coelosis* Hope, 1837
******** Underslekten *Coelosis* (i snever forstand)
********* *[[Coelosis bourgini]]* (Dechambre, 1976)
********* *[[Coelosis inermis]]* Sternberg, 1908
********* *[[Coelosis sylvanus]]* (Fabricius, 1775)
******** Underslekten *Eucoelosis* Iannuzzi & Marinoni, 1995
********* *[[Coelosis bicornis]]* (Leske, 1779)
********* *[[Coelosis biloba]]* (Linnaeus, 1761)
********* *[[Coelosis denticornis]]* Arrow, 1937
********* *[[Coelosis hippocrates]]* Blanchard, 1841
********* *[[Coelosis wayuorum]]* Neita-Moreno, Orozco & Medina-Uribe, 2018

## Kilder
* Iannuzzi, L. og Marinoni, R.C. (1995) Revisão do gênero neotropical *Coelosis* Hope (Coleoptera, Scarabaeidae, Dynastinae). *Revista Brasileira de Zoologia* 12: 93-121. https://web.archive.org/web/20100110134007/http://www.scielo.br/scielo.php?script=sci_arttext
* Generic Guide to New World Scarab Beetles – ''Coelosis''
* Dynastidae du monde- sjekkliste over artene 

## Eksterne lenker
* Bilde av ''Coelosis sylvanus''
* Bilde av ''Coelosis hippocrates''
* Bilde av ''Coelosis biloba''
*
Bellavista boligbebyggelse

:*For fjellet med samme navn, se [[Bellavista]]*.

**Bellavista** er et funksjonalistisk boligkompleks i Klampenborg ved København. Det er tegnet av arkitekt Arne Jacobsen og ble oppført i perioden –. Boligkomplekset inneholder 68 leiligheter.

Jacobsen har utnyttet tomten maksimalt i forhold til kravene stilt av kommunen. Samtidig har han prioritert utsikten utover sundet høyt og alle leilighetene har utsikt.

Bebyggelsen er oppkalt etter det tidligere landstedet Villa Bellavista som lå på området.

Bellavista ble premiert av Gentofte kommune i 1934. Det ble fredet i 1987.
## Referanser


## Eksterne lenker
* 
* Bellavista – www.arnejacobsen.gentofte.dk
* Bellavista i Arkitekturbilleder.dk
Hoploryctoderus

* Se systematisk inndeling

***Hoploryctoderus*** er en slekt av biller som hører til gruppen hornbiller i familien skarabider (Scarabaeidae).

## Utseende
Store, svarte biller. Hos disse artene er hunnen gjerne like stor som hannen, men mangler hornet i pannen og uthulingen av pronotum foran. Forleggen (protibia) har tre tenner. Dekkvingene er ganske kraftig punkterte. Hannen har et langt horn i pannen som er kløvd i spissen. Uthulingen av pronotum foran er ganske grunn, mindre enn halve pronotums lengde. Det er en kort tann på hver side av gropa.

## Utbredelse
*Hoploryctoderus caledonicus* og *H. tridens* finnes bare på Ny-Caledonia, mens *H. chinensis* lever i Kina.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842 – 26 slekter
******* Slekten *Hoploryctoderus* Prell, 1933
******** *[[Hoploryctoderus caledonicus]]* (Prell, 1914) – muligens bare en underart av *H. tridens*
******** *[[Hoploryctoderus tridens]]* (Montrouzier, 1860)
******** *[[Hoploryctoderus chinensis]]* Voirin, 1996

## Kilder
* Dynastidae du monde- sjekkliste over artene 

## Eksterne lenker
* Bilde av ''Hoploryctoderus caledonicus''
*
Blabephorus

* Se systematisk inndeling

***Blabephorus*** er en slekt av biller som hører til gruppen hornbiller i familien skarabider (Scarabaeidae). Man kjenner bare én art, *Blabephorus pinguis*.

## Utseende
En stor, blank, brun til mørkbrun bille. Hannen har et krumt horn i pannen, dette er forholdsvis kort. Pronotum er dypt og bredt uthulet foran, på hver side av uthulingen er det en spiss knøl eller kort tann. Også hunnen har en viss uthuling foran på pronotum, men mindre enn hannen.

## Levevis
Arten ser ut til å være knyttet til vepsebol som ligger nede i bakken, men man vet ikke hva som ligger bak dette.

## Utbredelse
Den er utbredt fra India i vest til Sumatra i øst.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842 – 26 slekter
******* Slekten *Blabephorus* Fairmaire, 1898
******** *[[Blabephorus pinguis]]* Fairmaire, 1898

## Kilder
* Dynastidae du monde- sjekkliste over artene 

## Eksterne lenker
* Foto av ''Blabephorus pinguis'' 
* Foto av ''Blabephorus pinguis''
*